Hižo dlěši čas Ćišćanska wjesna rada spyta hrajkanišćo na tamnišej nawsy ponowić. Dotal so to poradźiło njeje, čehoždla we wsy njespokojnosć wobydlerjow přiběra.
Wojerecy (AK/SN). Swoje starosće rozłoži Ćišćanski wjesny předstejićer Jens Zahrodnik na zašłym posedźenju Wojerowskeje měšćanskeje rady. „Wjesna rada je nastupajo zhromadne dźěło z městom přewšo njespokojom“, wón rjekny. Hižo dołho wojuja čłonojo rady wo nowy nastroj za hrajkanišćo. Te dźeń a bóle rozpaduje. W zašłosći su hižo wjacore dźěle wotstronili. „Lisćina njedostatkow je při přepruwowanju lěto wob lěto wjetša. Jeno dźakowano reparaturam měšćanskeho twarskeho zawoda tu hrajkanišćo scyła hišće je“, Jens Zahrodnik rozłoži.
ces_Latn szl_Latn